John Herbert Roberts, Barwn 1af Clwyd

Roedd John Herbert Roberts, Barwn 1af Clwyd o Abergele (8 Awst 1863 – 19 Rhagfyr 1955) yn wleidydd Rhyddfrydol Cymreig.

Bywyd cynnar
Ganwyd Roberts yn 61 Hope Street, Lerpwl, ym 1863, yn fab i John Roberts o Lerpwl a Bryngwenallt, Abergele; Aelod Seneddol Bwrdeistrefi Fflint (etholaeth seneddol) a Catherine Tudor (née Hughes) ei wraig.

Derbyniodd ei addysg yng Ngholeg y Drindod, Caergrawnt, lle y graddiodd B.A. yn 1884 ac M.A. ym 1888.http://www.ukwhoswho.com/view/article/oupww/whowaswho/U235842, adalwyd 12 Rhag 2014

Ar ôl ymadael a'r brifysgol treuliodd y flwyddyn 1884-1885 yn teithio'r byd a chyhoeddodd dau lyfr yn disgrifio'i brofiadau: A World Tour ac Ymweliadau a Bryniau Kasia, a thraethawd Tro yn yr Aifft a ymddangosodd yn Y Traethodydd ym 1896.ROBERTS , JOHN HERBERT , BARWN CLWYD o ABERGELE http://wbo.llgc.org.uk/cy/c4-ROBE-HER-1863.html adalwyd 13 Rhag 20014

Bywyd gwleidyddol
Cafodd Roberts ei ethol yn AS Rhyddfrydol dros Orllewin Sir Ddinbych ym 1892 gan ddal y sedd hyd 1918. Bu'n ysgrifennydd y Blaid Ryddfrydol Gymreig ac yn gadeirydd o 1912 i 1918. Ym 1922 bu'n aelod o Gomisiwn Ysbytai Gwirfoddol Cymru.

Fe'i crëwyd yn farwnig yn 1908 a dyrchafwyd ef i Dŷ'r Arglwyddi ym 1919 gan ddefnyddio’r teitl "Barwn Clwyd o Abergele".

Bywyd teuluol
Ym 1893 priododd Roberts a Hannah Rushton Caine, merch yr Aelod Seneddol William Sproston Caine. Bu iddynt dri mab: John Trevor Roberts, (a olynodd ei dad fel 2il Farwn Clwyd) 1900-1987; Yr Anrhydeddus David Stowell Roberts (efaill) 1900-1956 a'r Anrh. William Herbert Mervyn Roberts 1906-1990.http://www.thepeerage.com/p24239.htm#i242383  adalwyd 13 Rhag 2014

Bu farw'r Arglwydd Clwyd ar 19 Rhagfyr 1955 yn ei gartref yn Abergele.

Cyfeiriadau

Categori:Genedigaethau 1863
Categori:Marwolaethau 1955
Categori:Aelodau Seneddol y Deyrnas Unedig
Categori:Gwleidyddion y 19eg ganrif o Gymru
Categori:Gwleidyddion yr 20fed ganrif o Gymru
Categori:Barwniaid Clwyd